CELEX: 32001D0520
Language: hr
Date: 2001-07-09 00:00:00
Title: 2001/520/EZ: Odluka Komisije od 9. srpnja 2001. o neuvrštenju parationa u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže ovu aktivnu tvar (priopćena pod brojem dokumenta C(2001) 1772)  Tekst značajan za EGP

03/Sv. 003
            
            
               HR
            
            
               Službeni list Europske unije
            
            
               113
            
         32001D0520
   
               L 187/47
            
            
               SLUŽBENI LIST EUROPSKE UNIJE
            
            
               09.07.2001.
            
         
      ODLUKA KOMISIJE
   
   od 9. srpnja 2001.
   o neuvrštenju parationa u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže ovu aktivnu tvar
   (priopćena pod brojem dokumenta C(2001) 1772)
   (Tekst značajan za EGP)
   (2001/520/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2001/36/EZ (2), a posebno članak 8. stavak 2. četvrti podstavak,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 1972/1999 (4), a posebno njezin članak 7. stavak 3.A točku (b),
   budući da:
   
               (1)
            
            
               Članak 8. stavak 2. Direktive 91/414/EEZ predviđa da Komisija ostvari program rada za ispitivanje aktivnih tvari koje se koriste u sredstvima za zaštitu bilja, a koje su već bile na tržištu 15. srpnja 1993. Detaljna pravila za provođenje ovog programa utvrđena su Uredbom (EEZ) br. 3600/92.
            
         
               (2)
            
            
               Uredbom Komisije (EZ) br. 933/94 (5), kako je zadnje izmijenjena Uredbom (EZ) br. 2230/95 (6), utvrđene su aktivne tvari koje je potrebno ocijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te su identificirani proizvođači svake od aktivnih tvari koji su na vrijeme podnijeli prijavu u skladu s člankom 4. stavkom 2. Uredbe (EEZ) br. 3600/92.
            
         
               (3)
            
            
               Paration je jedna od 90 aktivnih tvari utvrđenih Uredbom (EZ) br. 933/94.
            
         
               (4)
            
            
               U skladu s člankom 7. stavkom 1. točkom (c) Uredbe (EEZ) br. 3600/92, Italija, koja je imenovana državom članicom izvjestiteljicom, 30. studenoga 1998. dostavila je Komisiji izvješće o svojoj ocjeni informacija dostavljenih od prijavitelja u skladu s odredbama članka 6. stavka 1. te Uredbe.
            
         
               (5)
            
            
               Po primitku izvješća države članice izvjestiteljice, Komisija se posavjetovala sa stručnjacima država članica kao i s glavnim prijaviteljem (Cheminova) kako je to predviđeno člankom 7. stavkom 3. Uredbe (EEZ) br. 3600/92.
            
         
               (6)
            
            
               Izvješće o ocjeni koje je Italija pripremila su pregledale države članice i Komisija u okviru Stalnog odbora za biljno zdravstvo. To je pregledavanje finalizirano 12. prosinca 2000. u obliku izvješća Komisije o pregledu parationa u skladu s člankom 7. stavkom 6. Uredbe (EEZ) br. 3600/92.
            
         
               (7)
            
            
               Procjene učinjene na temelju dostavljenih informacija nisu pokazale da se može očekivati da u predloženim uvjetima uporabe, sredstva za zaštitu bilja koja sadrže paration općenito udovolje zahtjevima iz članka 5. stavka 1. točaka (a) i (b) Direktive 91/414/EEZ, a posebno što se tiče sigurnosti radnika koji su potencijalno izloženi parationu i što se tiče utjecaja i ponašanja tvari u okolišu te njezinog mogućeg učinka na neciljane organizme.
            
         
               (8)
            
            
               Glavni prijavitelj je izvijestio Komisiju i državu članicu izvjestiteljicu da više ne želi sudjelovati u radnom programu za tu aktivnu tvar te se stoga dalje informacije neće dostavljati.
            
         
               (9)
            
            
               Stoga nije moguće uvrstiti tu aktivnu tvar u Prilog I. Direktivi 91/414/EEZ.
            
         
               (10)
            
            
               Svi rokovi za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže paration, koja odredi država članica u skladu s odredbama članka 4. stavka 6. Direktive 91/414/EEZ, treba ograničiti na razdoblje koje nije dulje od 12 mjeseci kako bi se omogućilo da se postojeće zalihe iskoriste u ne više od jednoj sezoni rasta.
            
         
               (11)
            
            
               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ (7).
            
         
               (12)
            
            
               Mjere predviđene ovom Odlukom u skladu su s mišljenjem Stalnog odbora za biljno zdravstvo,
            
         DONIJELA JE OVU ODLUKU:
   Članak 1.
   Paration se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju:
   
               1.
            
            
               da se odobrenja za sve uporabe sredstava za zaštitu bilja koja sadrže paration povuku u roku od šest mjeseci od datuma donošenja ove Odluke;
            
         
               2.
            
            
               da se od datuma donošenja ove Odluke više ne daju ni ne obnavljaju odobrenja za sredstva za zaštitu bilja koja sadrže paration na temelju odstupanja predviđenog člankom 8. stavkom 2. Direktive 91/414/EEZ.
            
         Članak 3.
   Rok koji određuju države članice u skladu s odredbama članka 4. stavka 6. Direktive 91/414/EEZ, mora biti najkraći moguć i ne dulji od 18 mjeseci od datuma donošenja ove Odluke.
   Članak 4.
   Ova je Odluka upućena državama članicama.
   
      Sastavljeno u Bruxellesu 9. srpnja 2001.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 230, 19.8.1991., str. 1.
   
      (2)  SL L 164, 20.6.2001., str. 1.
   
      (3)  SL L 366, 15.12.1992., str. 10.
   
      (4)  SL L 244, 16.9.1999., str. 41.
   
      (5)  SL L 107, 28.4.1994., str. 8.
   
      (6)  SL L 225, 22.9.1995., str. 1.
   
      (7)  SL L 33, 8.2.1979., str. 36.